ໃນຕອນເຊົ້າຂອງວັນທີ 5 ມິຖຸນາ 2014 ທີ່ສະໂມສອນ ພະແນກ ຍທຂ ແຂວງຊຽງຂວາງ ໄດ້ຈັດຕັ້ງການປາຖະກະຖາເຊື່ອມຊຶມເອກະ ສານ ວັນສຳຄັນປະຫວັດສາດຕ່າງໆຂອງຊາດຂຶ້ນ ໂດຍການເປັນປະທານຂອງທ່ານ ສົມພອນ ສີອາໄພ ກຳມະການພັກແຂວງ, ເລຂາພັກຮາກຖານ ຫົວໜ້າພະແນກ ຍທຂ ແຂວງຊຽງຂວາງ. ເຂົ້າຮວມໃນພິທີຄັ້ງນີ້ ມີບັນດາພະນັກງານລັດຖະກອນ, ສາມະຊິກ ພັກ. ພະນັກງານອາສາສະມັກ ຈາກພາກສ່ວນຕ່າງໆເຊັ່ນ: ພະແນກ ຍທຂ, ລັດວິສາຫະກິດກໍ່ສ້າງຂົວ-ທາງແຂວງ, ລັດວິສາຫະກິດ ນ້ຳປະປາ, ຫ້ອງການຄຸ້ມຄອງຈໍລະຈອນອາກາດ, ຄຸ້ມຄອງສະໜາມບິນ, ສະມາຄົມຂົນສົ່ງທາງບົກ ແລະພາກສ່ວນ ອືນ່ໆ ລວມທັງ ໝົດ 94 ສະຫາຍ. ໃນການປາຖະກະຖາເຊື່ອມຊຶມຄັ້ງນີ້ລວມມີບັນດາເອກະສານສຳຄັນຕ່າງໆເຊັ່ນ: ວິລະກຳໂຕນຄຸກຢ່າງມະຫັດສະ ຈັນຂອງບັນດາຜູ້ນຳຂອງພັກ ແລະ ແນວລາວຮັກຊາດ, ການຜ່າວົງປິດລ້ອມຂອງກອງພັນທີ 2 ວິລະ ຊົນທີ່ທົ່ງໄຫຫີນຊຽງຂວາງ, ວັນກຳມະກອນສາກົນຄົບຮອບ 128 ປີ, ວັນສ້າງຕັ້ງພັກປະຊາຊົນປະຕິວັດລາວຄົບຮອບ 59 ປີ ແລະ ວັນຄຽດແຄ້ນຂອງປະຊາຊົນ ລາວຄົບຮອບ 68 ປີ. ນອກຈາກນັ້ນ ທ່ານປະທານຍັງໄດ້ໂອລົມ ບັນດາສະມາຊິກພັກ, ພະນັກງານລັດຖະກອນ ໃຫ້ຮັບຮູ້ ແລະ ເຊື່ອມ ຊຶມເສີມຂະຫຍາຍທາດແທ້ມູນເຊື້ອປະຕິວັດ ເຮັດໃຫ້ພະນັກງານລັດຖະກອນ, ສະມາຊິກພັກ ມີຄວາມເຊື່ອໝັ້ນຕໍ່ແນວທາງນະໂຍ ບາຍຂອງພັກ-ລັດ.
Jun 06